钦定古今图书集成/明伦汇编/闺媛典/第223卷 > 吴秉纯妻梁氏
## 钦定古今图书集成/明伦汇编/闺媛典/第223卷 > 吴秉纯妻梁氏

按《海阳县志》：“梁氏，兴化府教授梁岳女，归吴秉纯。年
十九而孀，遗腹生子元昌，族人利其产，逼令改适。氏
泣曰：‘未亡人不从夫地下者为吴氏后耳，若相逼，惟
一死，尔辈将被祸，利复谁归’？族人咋舌而退，茹素翻
经，言不出阃。年八十馀，犹朝夕诵《法华》不辍。元昌补
郡弟子员。”